ડૉ. જયનારાયણ વ્યાસ ભ્રષ્ટાચાર, આતંકવાદ અને વિશ્વ વ્યાપાર પર પડનારી અસરો વિશે કહે છે, “હવે ભ્રષ્ટાચારના અનેક પ્રકાર છે. સંબંધ સાચવવા માટે કોઈની માગ કે જિદ સંતોષવામાં આવે છે એ પણ ભ્રષ્ટાચાર છે. આતંકવાદીઓમાં તો હીરા અને સોનાચાંદીમાં લેણદેણ થાય છે. આ પગલાંથી દેશમાં કમ સે કમ નાણાકીય વ્યવહારોના ભ્રષ્ટાચાર પર તો રોક લાગશે જ. રહી વાત વિશ્વ વેપારની તો ભારત આ મામલે હજુ પા પા પગલી પાડતો દેશ પણ નથી. કુલ વૈશ્વિક વ્યાપારમાં ભારતનો હિસ્સો માત્ર ૧.૭૫ ટકા માંડ છે. એમાં પણ અડધોઅડધ હિસ્સો કોમોડિટીનો છે. ચીનનો ૧૭.૫ ટકા છે. પ્રાઈસ સેન્સિટિવિટી ઓફ ડિમાન્ડ અને લોકોની ખરીદશક્તિ જોઈને ભાવો નક્કી થતા હોય છે. હવે લોકો પર જાહેરાતની ભારે અસર થવા માંડી છે, ખરીદશક્તિ પણ વધી છે. જીવનજરૂરી ચીજવસ્તુઓના ભાવમાં ઘટાડો થવાની શક્યતા ઓછી છે.